b'\n_START_ARTICLE_\nJanez \xc4\x8cerna\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nDiplomiral je leta 1963 na ljubljanski Biotehni\xc5\xa1ki fakulteti in prav tam 1981 tudi magistriral. V letih 1964\xe2\x88\x921994 je bil zaposlen v Gozdnem gospodarstvu Ko\xc4\x8devje, od 1988 kot direktor, vmes je bil 1979-1988 republi\xc5\xa1ki lovski in ribi\xc5\xa1ki in\xc5\xa1pektor. Leta 1997 je bil pobudnik referenduma za ohranitev gozdov v dr\xc5\xbeavni lasti. Istega leta je postal tudi glavni urednik revije Lovec in knji\xc5\xbenih izdaj Lovske zveze Slovenije. \xc4\x8cerna\xc4\x8d je izvedenec Mednarodnega sveta za lovstvo in ohranitev divjadi. Prizadeva si za trajnostni razvoj slovenske gozdnate krajine. Uspe\xc5\xa1no je uveljavil sonaravno gospodarjenje z gozdovi in gozdarstvo kot kulturno in eti\xc4\x8dno razvito stroko. Objavil je ve\xc4\x8d strokovnih \xc4\x8dlanov in monografijo Ko\xc4\x8devska. Gozdnata in skrivnostna de\xc5\xbeela (1998). Za svoje delo je 1982 prejel Jesenkovo priznanje.'